open-index/open-wikipedia-markdown huggingface dataset:
NGC 922

Ο **[[Νέος Γενικός Κατάλογος|NGC]] 922** είναι ιδιόμορφος γαλαξίας στον νότιο αστερισμό Κάμινο, που απέχει από τη Γη 142 εκατομμύρια έτη φωτός. Είναι ένας από τους πλησιέστερους γαλαξίες που αλλοιώθηκαν από σύγκρουση. Περιγράφηκε από τον Ουίλιαμ Χέρσελ και την οικογένειά του ως «πολύ αμυδρός, αρκετά μεγάλος, στρογγυλός, βαθμιαία αρκετά φωτεινότερος προς το κέντρο». Η μορφή του ταξινομείται ως , που υποδεικνύει έναν ιδιόμορφο ραβδωτό σπειροειδή (SB) γαλαξία, χωρίς εσωτερικό σύστημα δακτυλίου γύρω από τη ράβδο (s) και χαλαρά περιελισσόμενους σπειροειδείς βραχίονες (cd).

Παλαιότερα ο NGC 922 περιγραφόταν ως καλώς ορισμένος σπειροειδής γαλαξίς, που απλώς έχει πολλή σκόνη. Ωστόσο, η παρατήρηση των χαρακτηριστικών του υποδεικνύει ότι είναι διαταραγμένος από μία υψηλής ταχύτητας πλάγια (μη κεντρική) σύγκρουση με έναν κοντινό του νάνο γαλαξία, που φέρει τα διακριτικά S2 (Wong et al., 2006). Αυτή η σύγκρουση συνέβη πριν από περίπου 330 εκατομμύρια έτη και δημιούργησε έναν χαρακτηριστικό ατελή δακτύλιο σε σχήμα C, ευδιάκριτο εξαιτίας της εκπομπής H-α. Παρατηρείται επίσης ένα λοφίο από αστέρες να εκτείνεται από τον γαλαξία προς το μέρος του S2, ο οποίος απέχει από τον NGC 922 περίπου 8 λεπτά της μοίρας ή 104 κιλοπαρσέκ. Οι δακτυλιοειδείς δομές του NGC 922 οφείλονται σε διαδιδόμενα κύματα πυκνότητας ύλης. Υπάρχουν επίσης μακρόστενα χαρακτηριστικά σαν ακίδες και μια έκκεντρη αστρογόνος ράβδος. Αυτά όλα ταιριάζουν σε πρότυπα (μοντέλα) μιας τέτοιας συγκρούσεως.

Ο κυρίως γαλαξίας NGC 922 έχει μάζα αστέρων που εκτιμάται σε 5,47&nbsp;δισεκατομμύρια ηλιακές μάζες, ενώ ο συνοδός νάνος γαλαξίες έχει μάζα μόλις 28,2&nbsp;εκατομμύρια ηλιακές μάζες. Η συνολική μάζα του NGC 922 εκτιμάται σε 75&nbsp;δισεκατομμύρια ηλιακές μάζες μέχρι απόσταση 13,4 κιλοπαρσέκ, με το 72% αυτής να αντιστοιχεί σε σκοτεινή ύλη και το 20% σε ουδέτερο αέριο υδρογόνο. Ο NGC 922 είναι αστρογόνος γαλαξίας, καθώς η σύγκρουση προκάλεσε ρυθμούς δημιουργίας νέων αστέρων 7 έως 8 ηλιακών μαζών ανά έτος. Νέα αστρικά σμήνη έχουν δημιουργηθεί στον δακτύλιο και στη ράβδο, με μέση ηλικία μόλις 16 εκατομμύρια έτη, ενώ παλαιότερα αστρικά σμήνη, ηλικίας 50 εκατομμυρίων ετών ή περισσότερο βρίσκονται κυρίως στην περιοχή του πυρήνα του γαλαξία. Το λοφίο αστέρων που εκτείνεται προς τον νάνο γαλαξία αποτελείται κυρίως από αστέρες πολύ μεγαλύτερης ηλικίας, κάτι που υποδεικνύει ότι δεν έχει λάβει χώρα αστρογένεση σε σημαντικό βαθμό σε αυτή τη συνιστώσα.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Δακτυλιοειδείς γαλαξίες
Κατηγορία:Αλληλεπιδρώντες γαλαξίες
Κατηγορία:Κάμινος (αστερισμός)
0922
09172
-04-06-037
Τζων Άλκοτ

Ο **Τζων Άλκοτ** (αγγλ. *John Alcott*, 27 Νοεμβρίου 1930 – 28 Ιουλίου 1986) ήταν Άγγλος κινηματογραφιστής, γεννημένος στο Άιζελγουερθ του Λονδίνου, γνωστός από τις εξής 4 ταινίες που γύρισε σε σκηνοθεσία του Στάνλεϊ Κούμπρικ:
* *[[2001: Η Οδύσσεια του Διαστήματος]]* (1968), στην οποία ανέλαβε κατά τη διάρκεια των γυρισμάτων χρέη κάμεραμαν φωτισμού από τον Τζέφρι Άνσγουορθ
* *[[Το Κουρδιστό Πορτοκάλι (ταινία)|Το Κουρδιστό Πορτοκάλι]]* (1971)
* *[[Μπάρι Λίντον]]* (1975), ταινία για την οποία ο Άλκοτ βραβεύθηκε με το μοναδικό «Όσκαρ» της σταδιοδρομίας του, αλλά και με το BAFTA
* *[[Η Λάμψη (ταινία)|Η Λάμψη]]* (1980)

Δύο άλλα έργα σε φωτογραφία του Άλκοτ είναι το *[[Γκρέιστοουκ: Ο θρύλος του Ταρζάν, άρχοντα της ζούγκλας]]* (1984) και το τελευταίο του, το *Αδιέξοδο*. Ο Άλκοτ πέθανε σε ηλικία 55 ετών από καρδιακή προσβολή στις Κάννες της Γαλλίας, αφήνοντας πίσω του τη σύζυγό του Σου και τον γιο τους Γκάβιν Άλκοτ, που ακολούθησε το επάγγελμα του πατέρα του.

## Παραπομπές


## Εξωτερικοί σύνδεσμοι
* Βιογραφία και έργο στο *BFI Screenonline*
* Ο 

Κατηγορία:Βρετανοί κινηματογραφιστές
Μπορίς Ντελονέ

Ο **Μπορίς Νικολάγιεβιτς Ντελονέ** (, 15 Μαρτίου 1890 – 17 Ιουλίου 1980) ήταν ένας από τους πρώτους Ρώσους/Σοβιετικούς ορειβάτες, ερευνητής μαθηματικός και ο πατέρας του φυσικού Νικολάι Μπορίσοβιτς Ντελονέ (1926-2008).

## Η ζωή του
Ο Μπορίς Ντελονέ γεννήθηκε στην Αγία Πετρούπολη και οφείλει το γαλλικό του επώνυμο στον πρόγονό του Γάλλο αξιωματικό *de Launay*, ο οποίος αιχμαλωτίσθηκε στη Ρωσία κατά τη γαλλική εισβολή στη Ρωσία το 1812. Αυτός ήταν ανεψιός του διοικητή της φρουράς της Βαστίλης το 1789 Μπερνάρ-Ρενέ ντε Λωναί και πήρε ως σύζυγό του μια κόρη της ρωσικής αριστοκρατικής οικογένειας των Τουχατσέφσκι, οπότε παρέμεινε στη Ρωσία.

Την εποχή που ο Μπορίς ήταν έφηβος, παραθέριζε με την οικογένειά του στις Άλπεις, όπου έμαθε ορειβασία. Το 1913 ήταν ήδη ένας από τους τρεις κορυφαίους Ρώσους ορειβάτες. Μετά τη Ρωσική Επανάσταση του 1917 έκανε αναβάσεις στον Καύκασο και τα Αλτάια όρη. Το όνομά του δόθηκε σε μία από τις κορυφές (υψομέτρου 4.300 μέτρων) των Αλταΐων κοντά στο Όρος Μπελούχα. Κατά τη δεκαετία του 1930 ήταν από τους πρώτους που έλαβε επίσημη πιστοποίηση έμπειρου ορειβάτη από το σοβιετικό κράτος. Συνεργάσθηκε με τον μετέπειτα κάτοχο του Βραβείο Νόμπελ Φυσικής Ίγκορ Ταμ στο στήσιμο ορεινών τουριστικών κατασκηνώσεων.

Στα μαθηματικά ο Ντελονέ συνεισέφερε στις περιοχές της αφηρημένης άλγεβρας και της γεωμετρίας των αριθμών. Εφάρμοσε τα αποτελέσματα των Εβγκράφ Φέντοροφ, Χέρμαν Μινκόφσκι, Γκεόργκι Βορόνυ και άλλων στην ανάπτυξη της σύγχρονης μαθηματικής κρυσταλλογραφίας και ενός γενικού μαθηματικού μοντέλου των κρυστάλλων. Το 1934 επενόησε τον γνωστό σήμερα ως τριγωνισμό Delaunay.. Τα σύνολα Ντελονέ ονομάζονται έτσι προς τιμή του. Ο Ντελονέ εργάσθηκε και δίδαξε στο Ινστιτούτο Φυσικής και Τεχνολογίας της Μόσχας. Ανάμεσα στους καλύτερους φοιτητές του ήταν οι μαθηματικοί Αλεξάντρ Αλεξάντροφ και Ίγκορ Σαφαρέβιτς.

Το 1929 ο Ντελονέ εκλέχθηκε αντεπιστέλλον μέλος της Σοβιετικής Ακαδημίας Επιστημών. Υπήρξε από τους οργανωτές της πρώτης σοβιετικής μαθηματικής ολυμπιάδας για μαθητές γυμνασίου, που έλαβε χώρα το 1934 στο Λένινγκραντ.

Ο Μπορίς Ντελονέ πέθανε στη Μόσχα σε ηλικία 90 ετών.

## Βιβλία
* Delone, B.N. & Raikov, D.A.: *Αναλυτική Γεωμετρία* (2 τόμοι), Κρατικές Τεχνικές Εκδόσεις, 1948, 1949 (στη ρωσική)
* Κολμογκόροφ Α. Ν. κ.ά.: *Mathematics: Its Content, Methods and Meaning*, κεφάλαιο «Analytic Geometry» από τον B.N. Delone, MIT Press, 1969 (μετάφραση από τη ρωσική)

## Παραπομπές


## Εξωτερικοί σύνδεσμοι
* Βιογραφία στον ιστότοπο του Κρατικού Πανεπιστημίου της Μόσχας (στη ρωσική)
* 
* 
* Nikolay P. Dolbilin: «The Delone Peak», 2010

Κατηγορία:Σοβιετικοί μαθηματικοί
Κατηγορία:Ρώσοι μαθηματικοί
Κατηγορία:Γεωμέτρες
Κατηγορία:Ρώσοι ορειβάτες
Κατηγορία:Σοβιετικοί ορειβάτες
Κατηγορία:Μαθηματικοί του 20ού αιώνα
Διεθνής Μαθηματική Ολυμπιάδα

thumb|Το έμβλημα της Διεθνούς Μαθηματικής Ολυμπιάδας
Η **Διεθνής Μαθηματική Ολυμπιάδα** (αγγλ. *International Mathematical Olympiad*, συντομογραφικά *IMO*) είναι ένας ετήσιος διαγωνισμός μαθηματικών για μαθητές και μαθήτριες της δευτεροβάθμιας εκπαιδεύσεως. Αποτελεί την παλαιότερη από τις Διεθνείς Ολυμπιάδες Επιστημών. Η πρώτη Διεθνής Μαθηματική Ολυμπιάδα έγινε στη Ρουμανία το 1959 και συμμετείχαν επτά χώρες. Από τότε έχει διεξαχθεί κάθε έτος με εξαίρεση το 1980. Περισσότερες από εκατό χώρες, που αντιπροσωπεύουν περισσότερο από το 90% του ανθρώπινου πληθυσμού, στέλνουν ομάδες που αποτελούνται η καθεμιά από 6 το πολύ διαγωνιζόμενους μαθητές/μαθήτριες συν έναν αρχηγό ομάδας, έναν υπαρχηγό και παρατηρητές.

Το περιεχόμενο του διαγωνισμού κυμαίνεται από εξαιρετικά δύσκολα προβλήματα στοιχειώδους άλγεβρας και στοιχειώδους αναλύσεως (συναρτήσεων και ακολουθιών) μέχρι προβλήματα σε κλάδους των μαθηματικών που δεν καλύπτονται σχεδόν ποτέ από τα συμβατικά προγράμματα της δευτεροβάθμιας εκπαιδεύσεως, και συχνά ούτε και από την πανεπιστημιακή ύλη των μαθηματικών, όπως η προβολική και η μιγαδική γεωμετρία, οι συναρτησιακές εξισώσεις, η συνδυαστική και θέματα από τη θεωρία αριθμών, από την οποία απαιτείται εκτεταμένη γνώση των θεωρημάτων της. Ο απειροστικός λογισμός (διαφορικός και ολοκληρωτικός), αν και επιτρέπεται στις λύσεις, δεν αποτελεί ποτέ προαπαιτούμενο, καθώς υπάρχει η αρχή ότι ο οποιοσδήποτε με μια βασική κατανόηση των μαθηματικών θα πρέπει να κατανοεί τα προβλήματα, ακόμα και αν οι λύσεις τους απαιτούν πολύ περισσότερες γνώσεις. Οι υποστηρικτές αυτής της αρχής ισχυρίζονται πως αυτό επιτρέπει μια αίσθηση ευρύτητας και παρέχει κίνητρο για την εκπόνηση κομψών, απατηλά απλών προβλημάτων, τα οποία ωστόσο απαιτούν ένα επίπεδο δημιουργικής σκέψεως, συχνά πολλή δημιουργική σκέψη για να κερδηθούν όλοι οι πόντοι για ένα συγκεκριμένο πρόβλημα.

Η διαδικασία επιλογής για τη συμμετοχή στην Ολυμπιάδα διαφέρει αρκετά από χώρα σε χώρα, αλλά συνήθως αποτελείται από μια σειρά διαγωνισμάτων, από τα οποία επιλέγονται όλο και λιγότεροι μαθητές/μαθήτριες. Οι ομάδες δεν αναγνωρίζονται επισήμως από το βαθμολογικό μέρος της Ολυμπιάδας &mdash; όλες οι βαθμολογίες που βγαίνουν αφορούν μόνο φυσικά πρόσωπα, αλλά ανεπισήμως οι συνολικές βαθμολογίες των ομάδων συγκρίνονται μεταξύ τους περισσότερο από αυτές των μεμονωμένων μελών των ομάδων. Οι διαγωνιζόμενοι πρέπει να είναι ηλικίας κάτω των 20 ετών και δεν πρέπει να είναι εγγεγραμμένοι σε οποιοδήποτε ίδρυμα τριτοβάθμιας εκπαιδεύσεως. Εφόσον ικανοποιούνται αυτοί οι δύο όροι, το οποιοδήποτε πρόσωπο μπορεί να συμμετέχει σε όσες Μαθηματικές Ολυμπιάδες θέλει.

Η Διεθνής Μαθηματική Ολυμπιάδα είναι ένας από τους υψηλότερου κύρους διαγωνισμούς μαθηματικών στον κόσμο.

## Παραπομπές


## Εξωτερικοί σύνδεσμοι

* IMO Problem Bank: 67 Years of International Mathematical Olympiad Problems (1959–2025) – Free online archive of IMO problems
* Επίσημος ιστότοπος
* Ο παλαιός κεντρικός ιστότοπος

Κατηγορία:Μαθηματικά και πολιτισμός
Κατηγορία:Διαγωνισμοί επιστημών
Δικαιώματα ΛΟΑΤ στο Αφγανιστάν

thumb|Το Αφγανιστάν στα χρώματα των ΛΟΑΤ+
Οι λεσβίες, ομοφυλόφιλοι, αμφιφυλόφιλοι και τρανσέξουαλ (ΛΟΑΤ) στο Αφγανιστάν αντιμετωπίζουν νομικές προκλήσεις που δεν αντιμετωπίζουν οι κάτοικοι μη ΛΟΑΤ. Τα μέλη της κοινότητας ΛΟΑΤΚ+ αναγκάζονται να κρατήσουν μυστική την ταυτότητα φύλου και τον σεξουαλικό προσανατολισμό τους, φοβούμενοι την παρενόχληση, τον εκφοβισμό, τη δίωξη και κυρίως τον θάνατο. Ο μουσουλμανικά θρησκευτικός χαρακτήρας του έθνους και η έλλειψη δημόσιας εκπαίδευσης επί του θέματος περιόρισε κάθε ευκαιρία για δημόσια συζήτηση, με οποιαδήποτε αναφορά της ομοφυλοφιλίας και των σχετικών όρων να θεωρείται ταμπού.

Το Σύνταγμα του Αφγανιστάν καθιερώνει την ανάδειξη του νόμου της Σαρία ως πρόδρομο όλων των άλλων νόμων, πολιτικών και κανονισμών, επιτρέποντας θρησκευτικές ερμηνείες από το κράτος για την απαγόρευση όλων των μορφών σεξουαλικής δραστηριότητας του ιδίου φύλου. Αν και ο Ποινικός Κώδικας του 1976 αποκαταστάθηκε μετά την αμερικανική εισβολή του 2001, ο νέος Ποινικός Κώδικας της χώρας του 2017 τέθηκε σε ισχύ στις 14 Φεβρουαρίου 2018.  Ο νέος Ποινικός Κώδικας περιγράφει και απαγορεύει συγκεκριμένες δραστηριότητες σεξουαλικής φύσης, και θεωρείται ότι επηρεάζει δυσανάλογα τα μέλη της κοινότητας ΛΟΑΤΚ+.

## Παραπομπές


Αφγανισταν
Κατηγορία:Ανθρώπινα δικαιώματα στο Αφγανιστάν
Ρόμουλο Καϊκέδο

Ο **Ρόμουλο Καϊκέδο** (ισπ. *Rómulo Caicedo Muñetón*, 1929, 2007 ),  ήταν διάσημος Κολομβιανός τραγουδιστής και τραγουδοποιός, που θεωρείται ένας από τους καλύτερους ερμηνευτές και τραγουδοποιούς της λατινικής μουσικής.

Γεννήθηκε στην Ζιραρντότ της Κουντιναμάρκα στις 17 Φεβρουαρίου 1929. Παιδί ακόμα, και πριν τελειώσει το σχολείο, άρχισε να εργάζεται ως αγροτικός εργάτης, και αργότερα σε γιαπιά. Με την σύνθεση «Pajarito ribereño» που κυκλοφόρησε σε δίσκο έγινε γνωστός και γνώρισε μεγάλη επιτυχία. Απεβίωσε στην Κούκουτα της Κολομβίας στις 23 Δεκεμβρίου 2007 σε ηλικία 78 ετών, ως αποτέλεσμα πνευμονικής πάθησης.

Αναμφίβολα ήταν ένας από τους πρωτοπόρους αυτού του μουσικού είδους και ακολούθησε σε μια νέα εποχή τραγουδιστές όπως ο Luis Alberto Posada και ο Darío Gómez που συνέχισαν την κληρονομιά του.

## Παραπομπές


Κατηγορία:Κολομβιανοί τραγουδιστές
Παναγιουρίστε

Η **Παναγιουρίστε** () είναι βουλγαρική πόλη στο άνω άκρο του ποταμού Έβρου. Βρίσκεται 43 χιλιόμετρα βόρεια του Πάζαρτζικ στο όρος Sredna Gora. Παράλληλα, είναι το διοικητικό κέντρο του ομώνυμου δήμου.  Το Δεκέμβριο του 2009 αριθμούσε 17.959 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βουλγαρίας
Νόσος του Άντισον

Η **νόσος του Άντισον** είναι μια σπάνια διαταραχή που χαρακτηρίζεται από ανεπαρκή παραγωγή των στεροειδών ορμονών κορτιζόλης και αλδοστερόνης από τα δύο εξωτερικά στρώματα των κυττάρων των επινεφριδίων (φλοιός των επινεφριδίων). 

Τα συμπτώματα της κλασικής νόσου του Άντισον, γνωστή και ως **πρωτοπαθής επινεφριδιακή ανεπάρκεια**, προκύπτουν από την ανεπαρκή παραγωγή αυτών των δύο ορμονών. Τα κύρια συμπτώματα περιλαμβάνουν κόπωση, γαστρεντερικές ανωμαλίες και αλλαγές στο χρώμα του δέρματος (μελάγχρωση). Σε ορισμένα άτομα που πάσχουν από τη νόσο μπορούν επίσης να εμφανιστούν αλλαγές στη συμπεριφορά και στη διάθεση. Η αυξημένη απέκκριση νερού και η χαμηλή αρτηριακή πίεση (υπόταση) μπορεί να οδηγήσουν σε εξαιρετικά χαμηλές συγκεντρώσεις νερού στο σώμα (αφυδάτωση). Τα συμπτώματα της νόσου του Άντισον συνήθως αναπτύσσονται αργά, αλλά μερικές φορές μπορεί να αναπτυχθούν γρήγορα, σε μια σοβαρή κατάσταση που ονομάζεται οξεία επινεφριδιακή ανεπάρκεια. 

Στις περισσότερες περιπτώσεις, η νόσος του Άντισον εμφανίζεται όταν το ανοσοποιητικό σύστημα του σώματος επιτίθεται κατά λάθος στα επινεφρίδια προκαλώντας αργή και προοδευτική βλάβη στον φλοιό των επινεφριδίων (αυτοάνοση ασθένεια). Άλλες αιτίες περιλαμβάνουν λοιμώξεις και καρκίνο.

Οι εργαστηριακές εξετάσεις (αίματος και ούρων) μπορούν να επιβεβαιώσουν την ύπαρξη της νόσου του Άντισον. Άλλες εξετάσεις, όπως η αξονική τομογραφία και η μαγνητική τομογραφία, βοηθούν στην εύρεση της αιτίας αυτής της διαταραχής. Η θεραπεία περιλαμβάνει την αντιμετώπιση της επινεφριδιακής ανεπάρκειας εφ' όρου ζωής με φάρμακα (κορτικοστεροειδή) που αντικαθιστούν τις ορμόνες που δεν παράγει το σώμα. Η δόση αναπροσαρμόζεται από τον θεράποντα γιατρό σε ειδικές καταστάσεις, όπως κατά τη διάρκεια χειρουργικής επέμβασης, ασθένειας ή εγκυμοσύνης ή μετά από σοβαρό τραυματισμό.

Επειδή οι περιπτώσεις της νόσου του Άντισον μπορεί να μην διαγνωστούν, είναι δύσκολο να προσδιοριστεί η πραγματική συχνότητά της στον γενικό πληθυσμό. Ο συνολικός επιπολασμός εκτιμάται ότι είναι μεταξύ 40 και 60 ατόμων ανά εκατομμύριο του γενικού πληθυσμού. Η νόσος του Άντισον μπορεί δυνητικά να επηρεάσει άτομα οποιασδήποτε ηλικίας, αλλά συνήθως εμφανίζεται σε άτομα ηλικίας 30-50 ετών.

## Παραπομπές

Κατηγορία:Αυτοάνοσες ασθένειες
Κάθι Χόκουλ

Η **Κάθλιν Κόρτνεϊ Χόκουλ** (αγγλικά: *Kathleen "Kathy" Courtney Hochul*, 27 Αυγούστου 1958), είναι Αμερικανίδα πολιτικός και δικηγόρος, που υπηρετεί ως 57η Κυβερνήτης της Νέας Υόρκης από τις 24 Αυγούστου 2021. Είναι μέλος του Δημοκρατικού Κόμματος.  

Διατέλεσε Αντικυβερνήτης της Νέας Υόρκης από το 2015 ως το 2021.  

Προηγουμένως επίσης, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 26η περιφέρεια της Νέας Υόρκης από το 2011 έως το 2013, καθώς και ως 8η Επικεφαλής της Κομητείας Ήρι από το 2007 έως το 2011. 

Στις 24 Αυγούστου 2021, ύστερα από την παραίτηση του 56ου Κυβερνήτη της Νέας Υόρκης Άντριου Κουόμο,  η Κάθι Χόκουλ, ορκίστηκε ως η πρώτη γυναίκα κυβερνήτης στην πολιτεία.

## Παραπομπές


Χοτσουλ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
__ΕΥΡΕΤΗΡΙΟ__
Συνθήκη του Λονδίνου (1864)

H **Ένωση των Επτανήσων με την Ελλάδα** πραγματοποιήθηκε με τη συνομολόγηση της συνθήκης του Λονδίνου στις 21 Μαΐου 1864. Η Βρετανία παραχώρησε το Ηνωμένον Κράτος των Ιονίων Νήσων στην Ελλάδα που ήταν κτήση της από το 1815 που δόθηκαν από τη Γαλλία, η οποία, με τη σειρά της, τα κληρονόμησε από τη Ρωσία και την Οθωμανική Αυτοκρατορία για δεύτερη φορά. Εγγυητές της συμφωνίας ήταν το Βασίλειο της Ελλάδας, Βασίλειο της Πρωσίας, η Ρωσική Αυτοκρατορία και το Ηνωμένο Βασίλειο. 

Το Ηνωμένον Κράτος των Ιονίων Νήσων περιελάμβανε την Κέρκυρα, την Ιθάκη, τους Παξούς, την Κεφαλλονιά, τη Ζάκυνθο τη Λευκάδα και τα Κύθηρα.

Από τότε που η Ελλάδα έγινε ανεξάρτητο κράτος, οι κάτοικοι των νησιών του Ιονίου ασκούσαν πιέσεις στους Βρετανούς για ένωση με την Ελλάδα. Σε μια συνεδρίαση του υπουργικού συμβουλίου το 1862, ο Βρετανός υπουργός Εξωτερικών Πάλμερστον αποφάσισε να παραχωρήσει τα Επτάνησα στην Ελλάδα. Αυτή η πολιτική προωθήθηκε επίσης από τη βασίλισσα Βικτώρια. Ο κύριος λόγος ήταν ότι η διατήρηση ήταν εξαιρετικά δαπανηρή. Επιπλέον, τα νησιά δεν είχαν μεγάλη στρατηγική σημασία.

Η απόφαση για παραχώρηση των νησιών επηρεάστηκε επίσης από την ανάληψη του ελληνικού θρόνου από τον Δανό πρίγκιπα Γεώργιο, ενός αφοσιωμένου Αγγλόφιλου. Σε δημοψήφισμα τον Νοέμβριο του 1862, οι Έλληνες είχαν εκλέξει τον δεύτερο γιο της βασίλισσας Βικτώριας, τον πρίγκιπα Άλφρεντ, ως Βασιλιά τους, με την ελπίδα να λάβουν τα Επτάνησα.

Μετά από διαπραγματεύσει, η Συνθήκη του Λονδίνου υπεγράφη από τον Έλληνα εκπρόσωπο, Χαρίλαο Τρικούπη στις 29 Μαρτίου 1864. Στις 21 Μαΐου 1864 οι Βρετανοί αναχώρησαν και τα Επτάνησα έγιναν τρεις επαρχίες του Βασιλείου της Ελλάδος. Η Βρετανία διατήρησε δικαιώματα στη χρήση του λιμένος της Κέρκυρας.

Αυτό μπορεί να θεωρηθεί ως το πρώτο παράδειγμα εθελούσιας αποαποικιοποίησης από τη Βρετανία.

## Περαιτέρω ανάγνωση
* Anderson M. S. *The Eastern Question 1774-1923, A Study in the International Relations* (London, 1983)

## Παραπομπές


## Εξωτερικοί σύνδεσμοι
* 

Κατηγορία:Συνθήκες του Ηνωμένου Βασιλείου (1801–1922)
Κατηγορία:Αποαποικιοποίηση
Κατηγορία:Ιστορία των Επτανήσων
Κατηγορία:Ελληνοβρετανικές σχέσεις
Βλαντισλάβ Ίλιτς-Σβίτιτς

Ο **Βλαντισλάβ Μάρκοβιτς Ίλιτς-Σβίτιτς** (ρωσ. Владисла́в Ма́ркович И́ллич-Сви́тыч, 12 Σεπτεμβρίου 1934 – 22 Αυγούστου 1966) ήταν Σοβιετικός γλωσσολόγος, ειδικός σε θέματα τονισμού. Υπήρξε ο θεμελιωτής της συγκριτικής γλωσσολογικής θεωρίας των νοστρατικών γλωσσών και της Σχολής Συγκριτικής Γλωσσολογίας της Μόσχας.

## Βιογραφικά στοιχεία
Ο Βλαντισλάβ Ίλιτς-Σβίτιτς γεννήθηκε στο Κίεβο από γονείς πολωνοεβραϊκής καταγωγής. Το 1941 μετεγκαταστάθηκε με την οικογένειά του στο Τσκαλόφ (το σημερινό Αρινμπούρκ) και αργότερα στη Μόσχα. Ο πατέρας του, ο Μαρκ Βλαντισλάβοβιτς Ίλιτς-Σβίτιτς (1886-1963), εργαζόταν ως λογιστής, ενώ η μητέρα του Κλάρα Μοϊσέγιεβνα, το γένος Ντέσνερ (1901-1955), ήταν γενική διευθύντρια του κουκλοθεάτρου του Αρινμπούρκ.

Ο Ίλιτς-Σβίτιτς αναβίωσε την ξεχασμένη «νοστρατική υπόθεση» στη γλωσσολογία, που είχε προταθεί αρχικώς από τον Δανό Χόλγκερ Πέντερσεν το 1903. Με το όνομά του είναι γνωστός ο «νόμος του Ίλιτς-Σβίτιτς» (απόδοση του επωνύμου στο λατινικό αλφάβητο: *Illič-Svityč*), ο οποίος αφορά δύο κανόνες τονισμού της πρωτοσλαβικής γλώσσας.

Ενώ είχε ξεκινήσει για ένα ταξίδι με σκοπό της συλλογή δεδομένων πάνω στις ουγγρικές διαλέκτους των Καρπαθίων, ο Ίλιτς-Σβίτιτς σκοτώθηκε σε τροχαίο δυστύχημα κοντά στη Μόσχα σε ηλικία 32 ετών. Ο πρόωρος θάνατός του δεν επέτρεψε την ολοκλήρωση του φιλόδοξου έργου του *Συγκριτικό Λεξικό των νοστρατικών γλωσσών*, αλλά η εκπόνησή του συνεχίσθηκε από τους συναδέλφους του, μεταξύ των οποίων συγκαταλέγονταν και οι Σεργκέι Σταρόάροστιν και Βλαντίμιρ Ντιμπό. 

## Βιβλία
* *Nominal Accentuation in Baltic and Slavic*, μετάφραση R.L. Leed και R.F. Feldstein, MIT Press, Cambridge και Λονδίνο 1979 (αρχική ρωσική έκδοση το 1963)
* (με τον Ντ. Τολόφσκι) «Македонско-руски речник / Македонско-русский словарь» (λεξικό με 30.000 λέξεις), ред. Н.И. Толстого. — М.: Государственное издательство иностранных и национальных словарей, 1963 

## Παραπομπές


## Πηγές
* Merritt Ruhlen: *On the Origin of Languages / Studies in Linguistic Taxonomy*, Stanford University Press, 1994
* Sydney M. Lamb και E. Douglas Mitchell (Hrsg.): *Sprung from Some Common Source: Investigations into the Prehistory of Languages*, Stanford University Press, Stanford 1991
* Vitaly Shevoroshkin: *Reconstructing Languages and Cultures. Abstracts and Materials from the First International Interdisciplinary Symposium on Language and Prehistory.*, Brockmeyer, Bochum 1989
* Bomhard, Allan R. και John C. Kerns: *The Nostratic Macrofamily, A Study in Distant Linguistic Relationship*, εκδ. Mouton De Gruyter, Βερολίνο - Νέα Υόρκη 1994
* Dolgopolsky, Aharon: *The Nostratic Macrofamily and Linguistic Palaeontology*, έκδ. The McDonald Institute for Archaeological Research, Οξφόρδη 1998
* Holger Pedersen: *Türkische Lautgesetze*, ZDMG 57, 1903
* Holger Pedersen: *Linguistic Science in the Nineteenth Century: Methods and Results*, Harvard University Press, 1931

## Εξωτερικοί σύνδεσμοι
* Παράδειγμα ανακατασκευής κειμένου στη νοστρατική γλώσσα του Ίλιτς-Σβίτιτς (με φωτογραφία του)

Κατηγορία:Σοβιετικοί γλωσσολόγοι
Κατηγορία:Ρωσοεβραίοι
Διεθνής Ολυμπιάδα Γεωγραφίας

thumb|295px|Ομαδική φωτογραφία στη 12η Διεθνή Ολυμπιάδα Γεωγραφίας, που έλαβε χώρα στη Ρωσία τον Αύγουστο του 2015.
Η **Διεθνής Ολυμπιάδα Γεωγραφίας** (αγγλ. *International Geography Olympiad*, συντομογραφικά ***iGeo***) είναι ετήσιος διαγωνισμός γεωγραφίας για νεαρούς 16 έως 19 ετών από ολόκληρο τον κόσμο, που διεξάγεται από το 1996.

Οι διαγωνιζόμενοι, προερχόμενοι από πολλές χώρες που στέλνουν ομάδες στη Διεθνή Ολυμπιάδα Γεωγραφίας, επιλέγονται από χιλιάδες που συμμετέχουν στις δικές τους εθνικές Ολυμπιάδες Γεωγραφίας. Η Διεθνής Ολυμπιάδα Γεωγραφίας ελέγχει τις ικανότητες των διαγωνιζόμενων σε χωρικές σχέσεις και επεξεργασίες τους. Αποτελείται από τρία μέρη: ένα γραπτό διαγώνισμα, ένα τεστ με πολυμέσα και μια άσκηση στο ύπαιθρο. Η τελευταία απαιτεί παρατηρήσεις, από τις οποίες προκύπτουν μια χαρτογραφική αναπαράσταση και μια γεωγραφική ανάλυση. Το πρόγραμμα της Ολυμπιάδας περιλαμβάνει επίσης παρουσιάσεις με πόστερ από τις ομάδες, πολιτιστικές ανταλλαγές, και χρόνο συναναστροφής μεταξύ των συμμετεχόντων και εξερευνήσεως της πόλεως που φιλοξενεί τη διοργάνωση.

Η Διεθνής Ολυμπιάδα Γεωγραφίας διοργανώνεται από τη Διεθνή Γεωγραφική Ένωση, που εκπονεί το υλικό του διαγωνισμού.

Μετά την πρώτη Ολυμπιάδα, συμφωνήθηκε αυτή να διεξάγεται κάθε δύο έτη. Εξαιτίας όμως της αυξανόμενης δημοφιλίας της διοργανώσεως, από το 2012 και μετά η Διεθνής Ολυμπιάδα Γεωγραφίας γίνεται κάθε χρόνο, όπως συμβαίνει και με τις άλλες μεγάλες Διεθνείς Ολυμπιάδες Επιστημών. Μόνη εξαίρεση ήταν το έτος 2020, οπότε λόγω της πανδημίας της COVID-19 αναβλήθηκε για τον Αύγουστο του 2021, οπότε και διεξάχθηκε διαδικτυακά, με τυπική έδρα την Κωνσταντινούπολη, καθώς ήταν προγραμματισμένο για το 2020.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία
Κατηγορία:Διαγωνισμοί επιστημών
Αναποδάρης

Ο **Αναποδάρης** ή **Αναποδιάρης**, γνωστός στην αρχαιότητα ως *Καταρράκτης*, είναι ο μακρύτερος ποταμός της Κρήτης, με μήκος μεγαλύτερο των 40 χιλιομέτρων.

Πηγάζει βορειοανατολικά από τα Αστερούσια Όρη σε υψόμετρο περί τα 420 μέτρα πάνω από την επιφάνεια της θάλασσας, σε γεωγραφικές συντεταγμένες 35°09΄ Βόρειο πλάτος και 25°09΄ Ανατολικό μήκος, κοντά στο χωριό Παρθένι. Από εκεί κατευθύνεται προς νότο, περνά από το χωριό Αρμανώγεια (όπου υπάρχει μικρό φράγμα του με λιμνοδεξαμενή σε υψόμετρο 345 μέτρα) και πολύ κοντά από τα χωριά Τεφέλι και Πλακιώτισσα, στην οποία υπάρχει το μεγαλύτερο φράγμα του, σε υψόμετρο 252 μέτρα. Κατόπιν, στην περιοχή των Πραιτωρίων, η πορεία του στρέφεται προς τα ανατολικά και διέρχεται νότια από τα χωριά Κεφαλάδος, Νεοχώρι και Καλύβια, και βόρεια από τα Καστελλιανά. Πολύ κοντά στο χωριό Δεμάτι, σε υψόμετρο 140 μέτρα, δέχεται τα νερά του σημαντικότερου παραποτάμου του, του Μπαρίτη (αριστερός παραπόταμος), ο οποίος πηγάζει από το όρος Δίκτη. Λίγα χιλιόμετρα παρακάτω στρέφεται και πάλι προς τα νότια εισερχόμενος σε στενή κοιλάδα-φαράγγι, στο τέλος του οποίου, στην περιοχή Άγιος Ιωάννης, χύνεται στο Λιβυκό Πέλαγος, σε γεωγραφικές συντεταγμένες 34°59΄00΄΄ Βόρειο πλάτος και 25°19΄53΄΄ Ανατολικό μήκος.

## Πηγές
* *Παγκόσμιο Εγκυκλοπαιδικό Λεξικό* «Χάρη Πάτση», τόμος Α΄, σελ. 242
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6, σελ. 71

Κατηγορία:Ποταμοί της Ελλάδας
Κατηγορία:Γεωγραφία της Κρήτης
Strictly 4 My N.I.G.G.A.Z...

Το **Strictly 4 My N.I.G.G.A.Z...** είναι το δεύτερο στούντιο άλμπουμ του Αμερικανού ράπερ Τούπακ Σακούρ που κυκλοφόρησε στις 16 Φεβρουαρίου του 1993 από την Interscope Records. Η λέξη *N.I.G.G.A.* είναι ένα ακρωνύμιο και σημαίνει *Never Ignorant in Getting Goals Accomplished*. Το άλμπουμ ακολουθεί παρόμοια κοινωνικά θέματα με το προηγούμενο άλμπουμ του Σακούρ *[[2Pacalypse Now]]* και περιέχει συμμετοχές από διάφορους σημαντικούς ράπερ της εποχής, όπως τους Ice Cube, Ice-T και Yaki Kadafi. Το χιτ *Keep Ya Head Up* αφορά την σεξουαλική βια και κακοποίησή που βιώνουν οι γυναίκες στα Αμερικανικά γκέτο και είναι από τα πιο γνωστά τραγούδια του Σακούρ.

## Κατάλογος τραγουδιών

*

## Παραπομπές

Κατηγορία:Δισκογραφία του Τούπακ Σακούρ
Ισλαμικό Εμιράτο του Αφγανιστάν

Με την ονομασία **Ισλαμικό Εμιράτο του Αφγανιστάν**, μπορεί να περιγραφεί η ονομασία της χώρας του Αφγανιστάν σε τρείς διαφορετικές περιόδους:

* Το Εμιράτο του Αφγανιστάν, το εμιράτο που κυριαρχούσε στην χώρα κατά την περίοδο 1823-1926.
* Το Ισλαμικό Εμιράτο του Αφγανιστάν (1996–2001), που ιδρύθηκε από την φανατική Ισλαμική οργάνωση των Ταλιμπάν, όταν αυτοί πρώτο-επικράτησαν στην χώρα.
* Το **[[Αφγανιστάν|Ισλαμικό Εμιράτο του Αφγανιστάν (2021-)]]**, που αποτελεί το *de facto* τρέχων καθεστώς της χώρας, υπό την ηγεσία των Ταλιμπάν. Ιδρύθηκε μετά την ανακατάληψη της χώρας από τους Ταλιμπάν, τον Σεπτέμβρη του 2021.
Γήρανση της Ευρώπης

250px|μικρογραφία|Πυραμίδα ηλικιών της Ευρώπης (2016)
Ως **γήρανση της Ευρώπης** καλείται το δημογραφικό φαινόμενο που χαρακτηρίζεται από μείωση της γονιμότητας, μείωση του ποσοστού θνησιμότητας και υψηλότερο προσδόκιμο ζωής μεταξύ των ευρωπαϊκών λαών. Τα χαμηλά ποσοστά γεννήσεων και το υψηλότερο προσδόκιμο ζωής συμβάλλουν στον μετασχηματισμό της πυραμίδας του πληθυσμού της Ευρώπης. Η γήρανση του πληθυσμού της Ευρώπης έχει ως αποτέλεσμα τη μείωση του εργατικού δυναμικού, με τον αριθμό αριθμός των συνταξιούχων αυξάνεται, με αποτέλεσμα την επιβάρυνση του ασφαλιστικού συστήματος και του εργατικού δυναμικού.

Ιστορικά, αρκετά κράτη εφήρμοσαν πολιτικές που ωθούσαν τον λαό να διατηρήσει υψηλά τα ποσοστά γεννήσεων για τη διατήρηση χαμηλών φορολογικών συντελεστών, καθώς το ασφαλιστικό σύστημα δεν θα είναι επιβαρυμένο, υψηλότερη οικονομική δραστηριότητα αλλά και περισσότερους στρατεύσιμους άνδρες.

## Παραπομπές


Κατηγορία:Δημογραφία της Ευρώπης
Κατηγορία:Γήρανση
Υβριδικός πόλεμος

Ο όρος **υβριδικός πόλεμος** πρωτοεμφανίστηκε στις αρχές του 2000 και αναφέρεται σε έναν νέο, προσαρμοσμένο στα δεδομένα της εποχής, πόλεμο. Γενικά, θα μπορούσε να οριστεί ως ο πόλεμος που διεξάγεται με τη χρήση συμβατικών και μη συμβατικών μεθόδων και τακτικής. Μέρος των επιχειρήσεων του πολέμου αυτού μπορεί να είναι ο κυβερνοπόλεμος, η τρομοκρατία, ο ανταρτοπόλεμος, οι ψυχολογικές επιχειρήσεις, η παραπληροφόρηση, και, εν τέλει, οποιαδήποτε μέθοδος ή τακτική μπορεί να βοηθήσει στην επίτευξη της νίκης. 

Άλλα ονόματα που χρησιμοποιούνται είναι: *μη γραμμικός πόλεμος* (non-linear war) ή *μη παραδοσιακός πόλεμος* (non-traditional war).

Σύμφωνα με τον πρώτο που χρησιμοποίησε αυτόν τον όρο, τον αντισυνταγματάρχη Πεζοναυτών ε.α.Φρανκ Χόφμαν (Frank Hoffman)  *«...η θολότητα των τρόπων πολέμου, η θολότητα για το ποιος πολεμάει, και ποιες τεχνολογίες ασκούνται, παράγει ένα ευρύ φάσμα ποικιλίας και πολυπλοκότητας, το οποίο ονομάζουμε υβριδικό πόλεμο»*  και *«οι υβριδικοί πόλεμοι ενσωματώνουν ένα φάσμα διαφορετικών μέσων πολέμου, περιλαμβάνοντας συμβατικές ικανότητες, ακανόνιστες τακτικές και σχηματισμούς, τρομοκρατικές ενέργειες,  αδιάκριτη βία και εξαναγκασμό».*

Πόλεμοι αυτού του είδους έχουν χαρακτηριστεί οι μάχες της Χεζμπολάχ με το στρατό του Ισραήλ στο Λίβανο το 2006, η σύγκρουση μεταξύ Ισραήλ και Χαμάς στην επίθεση στη λωρίδα της Γάζας, η επέμβαση της Ρωσίας στη Γεωργία το 2008 και η προσάρτηση της Κριμαίας από τη Ρωσία το 2014. 

Αξίζει να σημειωθεί ότι σύμφωνα με τη ρωσική στρατιωτική ηγεσία, ο όρος *υβριδικός πόλεμος* δημιουργήθηκε από τους δυτικούς στην προσπάθειά τους να περιγράψουν και να ερμηνεύσουν τις ρωσικές στρατιωτικές ενέργειες, και δεν ανταποκρίνεται σε καμμιά στρατιωτική πραγματικότητα. Με την άποψη αυτή συντάσσονται και κάποιοι δυτικοί αναλυτές που τονίζουν ότι η έννοια του *υβριδικού πολέμου* δεν υπάρχει στη ρωσική στρατιωτική σκέψη και τακτική, οπότε και είναι πιθανό να δημιουργηθούν λάθη και παρανοήσεις των στρατιωτικών επιχειρήσεων.

## Παραπομπές


Κατηγορία:Πολεμικές συγκρούσεις ανά είδος
Συρταρωτό μυθιστόρημα

[μικρογραφία|250x250εσ|''[Ιστορία του Ζιλ Μπλας ντε Σαντιλιάν|Ζιλ Μπλας* του [[Αλαίν Ρενέ Λεσάζ]] χαρακτηριστικό συρταρωτό μυθιστόρημα]]
*'Συρταρωτό μυθιστόρημα*' ([[Γαλλική γλώσσα|γαλλικά]]: Roman à tiroirs) ή συρταρωτή κωμωδία είναι αφηγηματική τεχνική που αφορά κείμενα στα οποία η διήγηση της κύριας ιστορίας διακόπτεται με την παράθεση δευτερευουσών ιστοριών που δεν είναι απαραίτητες για την εξέλιξη της κύριας ιστορίας και όπου το πεπρωμένο και οι περιπέτειες των διαφόρων ηρώων διασταυρώνονται ή καθρεφτίζονται μέσα στις φαινομενικά ασύνδετες ιστορίες. Τα δευτερεύοντα μέρη μερικές φορές αναφέρονται ως ενσωματωμένες ιστορίες, με την κύρια ιστορία να είναι η ιστορία -πλαίσιο. Σε ορισμένα μυθιστορήματα, τα δευτερεύοντα μέρη μπορεί να διακόπτονται από επί πλέον ενσωματωμένες αφηγήσεις. Τα μυθιστορήματα αυτής της τεχνικής είναι μακροσκελή, καθώς η επίλυση της κύριας αφήγησης καθυστερεί λόγω των παρεμβαλλόμενων δευτερευόντων ιστοριών.

Η έκφραση είναι γαλλικός όρος και φαίνεται να χρησιμοποιήθηκε από τα μέσα του 18ου αιώνα αρχικά σε σχέση με θεατρικά έργα. 

== Παραδείγματα ==

* *Δον Κιχώτης* του [[Μιγκέλ ντε Θερβάντες|Θερβάντες]], δημοσιεύθηκε το πρώτο μέρος το 1605 και το δεύτερο μέρος το 1615
* *Η Αστραία* του [[Ονορέ ντ' Υρφέ|Ονορέ ντ'Υρφέ]], δημοσιεύτηκε από το 1607 έως το 1627.
* *Η κωμική ιστορία του Φρανσιόν* του [[Σαρλ Σορέλ]] (1623 -1626)
* *Το κωμικό μυθιστόρημα*  του [[Πωλ Σκαρρόν]] (1651-1657)
* *Ζιλ Μπλας* του [[Αλαίν Ρενέ Λεσάζ]] (1715–35)
* *Το χειρόγραφο που βρέθηκε στη Σαραγόσα* του [[Γιαν Ποτότσκι]], τμήμα του δημοσιεύτηκε αρχικά το 1804.
* *Ζακ ο μοιρολάτρης και ο αφέντης του*, [[Ντενί Ντιντερό|Ντιντερό]], 1771
* *Νύχτες κάτω από την πέτρινη γέφυρα'' του Λέο Περούτς, δημοσιεύτηκε το 1953

## Παραπομπές


Κατηγορία:Μυθοπλασία
Πανελλήνιοι αγώνες σκοποβολής πήλινου στόχου 1976

Οι **Πανελλήνιοι αγώνες σκοποβολής πήλινου στόχου 1976** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ πραγματοποιήθηκε στο Σκοπευτήριο Καισαριανής μεταξύ 5 και 6 Ιουνίου του 1976. Πρωταθλητής αναδείχθηκε ο Πέτρος Μιχαλόπουλος του Ο.Φ.Κ.Ο. με 172 επιτυχίες.

## Κάτοχοι μεταλλίων

## Αποτελέσματα
### Τραπ
Παρακάτω αναφέρονται οι έξι πρώτοι αθλητές.

## Παραπομπές


1976
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1976
Διακυβέρνηση

Με τον όρο **διακυβέρνηση** εννοούνται όλες οι διαδικασίες αλληλεπίδρασης μέσω των νόμων, των κοινωνικών προτύπων ή της δύναμης που ασκούν οι τρεις εξουσίες μιας οργανωμένης κοινωνίας σε έναν κοινωνικό σχηματισμό (οικογένεια, φυλή ή οποιανδήποτε πολιτική οντότητα, όπως κράτος). Ως επί το πλείστον, ασκείται από την κυβέρνηση ενός κράτους. Η λήψη αποφάσεων μεταξύ των παραγόντων που εμπλέκονται σε ένα συλλογικό πρόβλημα οδηγεί στη δημιουργία, ενίσχυση ή αναπαραγωγή κοινωνικών κανόνων και θεσμών. Με απλά λόγια, θα μπορούσε να οριστεί ως οι πολιτικές διαδικασίες που υφίστανται μεταξύ των επίσημων θεσμών.
Άλλος θεσμός άσκησης εξουσίας αποτελεί μία κοινωνικο-πολιτική ομάδα (επικεφαλής είναι ο φύλαρχος, ο επικεφαλής της θρησκευτικής ομάδος κλπ).

## Παραπομπές


Κατηγορία:Πολιτική φιλοσοφία
Κατηγορία:Ορολογία πολιτικής επιστήμης
Κατηγορία:Υπευθυνότητα
Κύπελλο Ελλάδας καλαθοσφαίρισης ανδρών 2021-2022

Το **Κύπελλο Ελλάδας καλαθοσφαίρισης ανδρών 2021-2022** αποτέλεσε την 47η διοργάνωση του θεσμού.  Ξεκίνησε στις 4 Σεπτεμβρίου 2021 και ολοκληρώθηκε στις 20 Φεβρουαρίου 2022. Στα αξιοσημείωτα είναι η επαναφορά του θεσμού του Φάιναλ-Φορ (Final Four) μετά απο 18 χρόνια, αλλά πλέον χωρίς αγώνα για την κατάκτηση της 3ης θέση. Κυπελλούχος αναδείχθηκε ο Ολυμπιακός για 10η φορά στην ιστορία του, επικρατώντας του Παναθηναϊκού στον τελικό με σκορ 81-73.

## Μορφή
Οι έξι πρώτες ομάδες της Α1 - Basket League 2020-21, κέρδισαν την αυτόματη πρόκριση στους προημιτελικούς του Κυπέλλου. Οι πέντε χαμηλότερες ομάδες στη βαθμολογία, αγωνίστηκαν στην 2η Φάση των προκριματικών γύρων μαζί με τις δυο πρώτες ομάδες της Α2 Εθνικής 2020-21, ενώ οι υπόλοιπες ομάδες της Α2 αγωνίστηκαν στην 1η Φάση των προκριματικών γύρων.  

Όλοι οι γύροι πραγματοποιήθηκαν σε μορφή μονού νοκ-άουτ αγώνα. 

## Προκριματικοί γύροι

### 1η Φάση

#### 1η Αγωνιστική - Σάββατο 04/09/2021

*Σημείωση: Η ομάδα Δάφνη Δαφνίου προκρίθηκε από άνευ αγώνα.*

#### 2η Αγωνιστική - Τετάρτη 08/09/2021

#### 3η Αγωνιστική - Σάββατο 11/09/2021

#### 4η Αγωνιστική - Πέμπτη 16/09/2021

### 2η Φάση

#### 1η Αγωνιστική - Σάββατο 18/09/2021 & Κυριακή 19/09/2021

#### 2η Αγωνιστική - Τετάρτη 22/09/2021

## Προημιτελικοί

### Κυριακή 26/12/2021, Δευτέρα 27/12/2021 και Σάββατο 5/2/2022

## Τελική φάση

Η τελική φάση έγινε με το σύστημα φάιναλ-φορ (Final-4) και διεξήχθη στο Κλειστό Γυμναστήριο «Δυο Αοράκια» στο Ηράκλειο της Κρήτης, στις 18 και 20 Φεβρουαρίου 2022. Οι ομάδες που μετείχαν αφού προκρίθηκαν από τα προημιτελικά, ήταν ο Προμηθέας Πατρών, ο Παναθηναϊκός, η ΑΕΚ και ο Ολυμπιακός. 

Ο πρώτος ημιτελικός άρχισε στις 17:00 και ο δεύτερος στις 20:00. Ο τελικός άρχισε στις 17:00. Όλα τα παιχνίδια καλύφθηκαν τηλεοπτικά από την δημόσια τηλεόραση (ΕΡΤ3).

### Ημιτελικοί

### Τελικός

*Κυριακή, 20 Φεβρουαρίου 2022
*Κλειστό Γυμναστήριο «Δυο Αοράκια», Ηράκλειο Κρήτης, Ελλάδα
*Διαιτητές: Γιάννης Φούφης, Ηλίας Κορομηλάς, Βασιλική Τσαρούχα
*Δεκάλεπτα: 17–21, 45–39, 67–58, 73–81
*Πολυτιμότερος παίκτης (MVP): Τάιλερ Ντόρσεϊ

## Παραπομπές


## Εξωτερικοί σύνδεσμοι
* Επίσημος ιστότοπος ΕΟΚ
* Επίσημος ιστότοπος Greek Basket League

2022
Κυπελλο Ελλαδος Ανδρων
Κυπελλο Ελλαδος Ανδρων
ΦΚ Ακαντέμικα Κλιντσένι

Η **ΦΚ Ακαντέμικα Κλιντσένι** (ρουμανικά: **FC Academica Clinceni**) είναι ρουμανικός επαγγελματική ποδοσφαιρική ομάδα που εδρεύει στο Κλιντσένι της Ρουμανίας και αγωνίζεται στην Liga 1.

## Ιστορία πρωταθλήματος

Κατηγορία:Ποδοσφαιρικές ομάδες
Κατηγορία:Ποδοσφαιρικές ομάδες Ρουμανίας
Κέρλινγκ στους Χειμερινούς Ολυμπιακούς Αγώνες 1924

Στους **[[Χειμερινοί Ολυμπιακοί Αγώνες 1924|Χειμερινούς Ολυμπιακούς Αγώνες του 1924]]** διεξήχθη τουρνουά **[[κέρλινγκ]]** ανδρών για πρώτη φορά στην ιστορία των Ολυμπιακών Αγώνων. Συνολικά, 23 αθλητές από τρεις χώρες έλαβαν μέρος στους αγώνες που διεξήχθησαν το τριήμερο 28-30 Ιανουαρίου 1924 στο παγοδρόμιο του Ολυμπιακού Σταδίου του Σαμονί στη Γαλλία.

Το άθλημα του κέρλινγκ έχει τις ρίζες του στη μεσαιωνική Σκωτία. Εξαπλώθηκε σε όλο τον κόσμο τον 19ο αιώνα χάρη στην ίδρυση του Royal Caledonian Curling Club (RCCC) το 1838, το οποίο ουσιαστικά λειτούργησε ως διεθνής ομοσπονδία για τη διάδοση του αθλήματος. Μάλιστα, το εν λόγω κλαμπ επέλεξε τους αθλητές που στελέχωσαν την ομάδα της Μεγάλης Βρετανίας, η οποία κέρδισε το χρυσό μετάλλιο στο Σαμονί με χαρακτηριστική άνεση. Το ασημένιο μετάλλιο κατέκτησε η Σουηδία και το χάλκινο η διοργανώτρια Γαλλία.

Τον Φεβρουάριο του 2006, λίγες ημέρες πριν την έναρξη των Χειμερινών Ολυμπιακών Αγώνων του 2006, η Διεθνής Ολυμπιακή Επιτροπή αποφάσισε ότι το κέρλινγκ ήταν πράγματι μέρος του επίσημου Ολυμπιακού προγράμματος το 1924 και όχι απλά ένα άθλημα επίδειξης, όπως ισχυρίζονταν διάφορες πηγές έως τότε. Αυτή η επίσημη επιβεβαίωση ήταν αποτέλεσμα μίας έρευνας που ξεκίνησε από την εφημερίδα *The Herald*, με έδρα τη Γλασκώβη, για λογαριασμό των οικογενειών των Βρετανών αθλητών που κέρδισαν τα πρώτα χρυσά μετάλλια στην ιστορία του αθλήματος.

## Συμμετέχουσες χώρες
thumb|290px|28/01/1924: Στιγμιότυπο από τον αγώνα Σουηδία-Γαλλία που βρήκε νικητές τους πρώτους.
Στον επίσημο ιστότοπο της Διεθνούς Ολυμπιακής Επιτροπής, στη λίστα των χωρών που έλαβαν μέρος στο αγώνισμα, υπάρχει και η ομάδα της Ελβετίας, αν και αναφέρεται πως δεν συμμετείχε τελικά. Οι τρεις γνωστές χώρες που έλαβαν μέρος είναι οι εξής (σε παρένθεση ο αριθμός των αθλητών):

*  Γαλλία (6)
*  Μεγάλη Βρετανία (9)
*  Σουηδία (8)

## Αποτελέσματα

## Τελική κατάταξη

## Πίνακας μεταλλίων
thumb|300px|30/01/1924: Αθλητές της Βρετανικής ομάδας που κατέκτησε το χρυσό μετάλλιο στο Σαμονί.

## Παραπομπές


## Εξωτερικοί σύνδεσμοι

* 
* 
* 

Κατηγορία:Αθλήματα Χειμερινών Ολυμπιακών Αγώνων 1924
1924
Τσετσενική Δημοκρατία της Ιτσκερίας

Η **Τσετσενική Δημοκρατία της Ιτσκερίας** (ονομαστική Ιτσκέρια, Τσετσενικά: Nóxçiyn Respublik Içkeri; Ρωσικά: Чеченская Республика Ичкерия) ήταν ένα μερικώς αναγνωρισμένο κράτος που διαδέχθηκε την Τσετσενο-Ινγκουσετική Αυτόνομη Σοβιετική Σοσιαλιστική Δημοκρατία. 

Ο Πρώτος Πόλεμος της Τσετσενίας είχε ως αποτέλεσμα τη νίκη των αυτονομιστικών δυνάμεων. Μετά την de facto ανεξαρτησία από τη Ρωσία το 1996, η κυβέρνηση της Τσετσενίας απέτυχε να επιβάλλει την έννομη τάξη.  Τον Νοέμβριο του 1997 η Τσετσενία ανακηρύχθηκε ισλαμική δημοκρατία. Ο Δεύτερος Πόλεμος της Τσετσενίας ξεκίνησε τον Αύγουστο του 1999 και τελείωσε τον Μάιο του 2000, με τους Τσετσένους αντάρτες να συνεχίζουν τον ανταρτοπόλεμο μέχρι το 2009.

Παράλληλα η κυβέρνηση εισήγαγε το λατινικό αλφάβητο σε μια προσπάθεια διασφάλισης της εθνικής ανεξαρτησίας, απόφαση που ακυρώθηκε με την επανένταξη της περιοχής στη Ρωσία. Παράλληλα ο πόλεμος στη Τσετσενία οδήγησε στην πλήρη σχεδόν έξοδο των Ρώσων από την Τσετσενία, σε βαθμό που πλέον έμειναν λίγες χιλιάδες.

## Ιστορία
Τον Νοέμβριο του 1990 ο Τζοχάρ Ντουντάγιεφ εξελέγη επικεφαλής της Εκτελεστικής Επιτροπής του ανεπίσημου αντιπολιτευτικού Τσετσενικού Εθνικού Κογκρέσου (NCChP), που υποστήριζε μία αυτόνομη Τσετσενική Δημοκρατία εντός της Σοβιετικής Ένωσης.

Στις 8 Ιουνίου 1991, με πρωτοβουλία του Ντζοχάρ Ντουντάγιεφ, ένα μέρος των αντιπροσώπων του Πρώτου Εθνικού Συνεδρίου της Τσετσενίας συγκεντρώθηκε στο Γκρόζνι, το οποίο αυτοανακηρύχθηκε ως το Παγκόσμιο Συνέδριο του Τσετσενικού Λαού (OKChN).  Ακολούθησε η ανακήρυξη της Δημοκρατίας και έναν μήνα η ανακήρυξη ανεξαρτησίας. 

## Παραπομπές


Κατηγορία:Μετασοβιετικά κράτη
Κατηγορία:Πρώην μη αναγνωρισμένα κράτη
Κατηγορία:Πόλεμοι Ρωσίας - Τσετσενίας
Συμμετοχή της Ελλάδας στους Παγκόσμιους Αγώνες

Οι Παγκόσμιοι Αγώνες (αγγλικά: *World Games*), οι οποίοι πραγματοποιήθηκαν για πρώτη φορά το 1981, είναι μια διεθνής αθλητική διοργάνωση πολλών αθλημάτων και αγωνισμάτων τα οποία δεν συμπεριλαμβάνονται στους Ολυμπιακούς Αγώνες.

Η Ελλάδα συμμετέχει στους Παγκόσμιους Αγώνες από το 1997 σε διάφορα αθλήματα και, σύμφωνα με τα στοιχεία που παρουσιάζονται στον επίσημο ιστότοπο των Παγκόσμιων Αγώνων, έχει κερδίσει συνολικά 26 μετάλλια (6 χρυσά, 11 αργυρά, 9 χάλκινα) και βρίσκεται στην 44η θέση στον πίνακα μεταλλίων όλων των εποχών. 

## Μετάλλια

### Μετάλλια και κατάταξη ανά διοργάνωση

### Μετάλλια ανά άθλημα

### Ελληνίδες και Έλληνες μεταλλιούχοι στους Παγκόσμιους Αγώνες
Οι Ελληνίδες και Έλληνες αθλητές που έχουν κερδίσει μετάλλιο σε Παγκόσμιους Αγώνες είναι οι εξής:

## Δείτε επίσης

* Συμμετοχή της Ελλάδας στους Ολυμπιακούς Αγώνες
* Συμμετοχή της Ελλάδας στους Παραολυμπιακούς Αγώνες

## Παραπομπές

Κατηγορία:Αθλητισμός στην Ελλάδα
Κατηγορία:Εθνικές αθλητικές ομάδες της Ελλάδας
Σαλόνι

Στην Δυτική αρχιτεκτονική, ένα **σαλόνι** είναι ένα δωμάτιο για χαλάρωση και κοινωνικοποίηση σε ένα σπίτι ή διαμέρισμα. Ένα τέτοιο δωμάτιο μερικές φορές ονομάζεται **μπροστινό δωμάτιο** όταν βρίσκεται κοντά στην κύρια είσοδο στο μπροστινό μέρος του σπιτιού. Σε μεγάλα, επίσημα σπίτια, ένα σαλόνι είναι συχνά μια μικρή ιδιωτική αίθουσα διαμονής δίπλα σε μια κρεβατοκάμαρα, όπως το Queen's Sitting Room και το Lincoln Sitting Room του Λευκού Οίκου.

Στα τέλη του 19ου ή στις αρχές του 20ου αιώνα, ο Έντουαρντ Μποκ υπερασπίστηκε τη χρήση του όρου σαλονιού για το δωμάτιο που τότε ονομαζόταν συνήθως parlo[u]r ή δωμάτιο ζωγραφικής και μερικές φορές αποδίδεται εσφαλμένα με την εφεύρεση του όρου. Είναι πλέον ένας όρος που χρησιμοποιείται πιο συχνά όταν αναφέρεται σε ένα χώρο για χαλάρωση και να χαλαρώσεις μέσα σε ένα σπίτι. Σε διαφορετικά μέρη του κόσμου, τα σαλόνια έχουν διαφορετικό σχεδιασμό και εξελίσσονται, αλλά όλα έχουν τον ίδιο σκοπό, να συγκεντρώνουν άτομα σε έναν άνετο χώρο.

## Παραπομπές


## Εξωτερικοί σύνδεσμοι
*
Κορώνη (αρχαία πόλη)

Η **Κορώνη** ήταν αρχαία ελληνική πόλη χτισμένη στον λόφο Κάστρο, πάνω από το σημερινή μεσσηνιακή κωμόπολη Πεταλίδι. Σώζονται τμήματα του τείχους, υπολλείματα κτιρίων, καθώς και ρωμαϊκές εγκαταστάσεις.

## Ιστορία
Η αρχαία Κορώνη ιδρύθηκε το 365 π.Χ. περίπου, από Βοιωτούς εποίκους, με επικεφαλής τον Επιμηλίδη, στη θέση που υπήρχε η αρχαία Αίπεια, μία από τις πόλεις που πρόσφερε ο Αγαμέμνονας στον Αχιλλέα και διέθετε σημαντικό λιμάνι. Τον 6ο με 7ο αιώνα μ.Χ. εγκαταλείπεται και χτίζεται η νέα πόλη, στη θέση όπου υπήρχε η αρχαία Ασίνη, εκεί που υπήρχε παλαιότερα το αρχαίο Ρίο και με τα χρόνια, εξελίχθηκε στη σύγχρονη μεσσηνιακή κωμόπολη Κορώνη.

## Ονομασία
Σύμφωνα με τον Παυσανία, για την προέλευση του ονόματος «Κορώνη», υπάρχουν δύο εκδοχές. Η πρώτη εκδοχή είναι ότι ιδρύθηκε από αποίκους της Κορώνειας Βοιωτίας και η δεύτερη εκδοχή είναι ότι βρέθηκε μιά χάλκινη κορώνη, νόμισμα με σήμα μια κουρούνα, κατά την ανέγερση των τειχών της.

## Οικισμοί

## Δείτε επίσης

* Δήμος Κορώνης (1835 - 1912)

## Παραπομπές


## Πηγές

* Greek Travel Pages - Αρχαίες πηγές, Κορώνη (Αρχαία πόλη), Πεταλίδι

Κατηγορία:Πόλεις της αρχαίας Μεσσηνίας
κατηγορία:Κορώνη
Παλάτσο ντέλι Αλεσάντρι

Το **Παλάτσο ντέλι Αλεσάντρι** (ιταλικά: *Palazzo degli Alessandri*) είναι ένα παλάτι σε πρώιμο αναγεννησιακό ρυθμό, που βρίσκεται επί της οδού Μπόργκο ντέλι Αλμπίτσι στη Φλωρεντία της Ιταλίας. Η ύπαρξη της οικογένειας Αλεσάντρι, που κατάγεται από την οικογένεια των Αλμπίτσι, τεκμηριώνεται με έγγραφα που χρονολογούνται στο 1372.

Οι δύο αδελφοί Αλεσάντρο και Μπαρτολομέο ντέλι Αλμπίτσι (που μετά το 1372 αποκαλούνται  «ντέλι Αλεσάντρι») έχτισαν το παλάτι έπειτα από την αγορά τριών οικοπέδων μεταξύ των ετών 1368-1372 και πιθανόν αυτό να ολοκληρώθηκε μέχρι το 1376. Το 1378, κατά τη διάρκεια της Στάσης των Τσόμπι, το παλάτι το παλάτι λεηλατήθηκε και πυρπολήθηκε, με αποτέλεσμα η δυτική πλευρά του κτιρίου να καταρρεύσει. Οι Αλεσάντρι (και οι Αλμπίτσι) ήταν εξέχουσες οικογένειες της παράταξης των Γουέλφων, που συνδέθηκαν με την παραγωγή μαλλιού και, έτσι, με την Συντεχνία του Μαλλιού. Το οικόσημο των Αλεσάντρι ήταν ένα δικέφαλο αρνί σε ένα μπλε τοπίο, συνοδευόμενο από ένα χρυσό στέμμα σε φύλλα φοίνικα. Η οικογένεια ανέδειξε 23 δικαστές και 9 Γκονφαλονιέρους. Στις αρχές του 18ου αιώνα το παλάτι επεκτάθηκε από τον Κόζιμο Αλεσάντρι. Τον 19ο αιώνα ανακαινίστηκε από τον αρχιτέκτονα Τζουζέπε Πότζι. Το παλάτι έως και σήμερα ανήκει στην ιδιοκτησία των απογόνων των Αλεσάντρι.

## Παραπομπές


## Εξωτερικοί σύνδεσμοι
* 

Αλεσ
Μνημείο του Ταντέους Κοστσιούσκο (Σικάγο)

Το **Μνημείο του Ταντέους Κοστσιούσκο** στο Ενυδρείο Σεντ κοντά στο Σικάγο του Ιλινόι των Ηνωμένων Πολιτειών, είναι υπαίθριο γλυπτό από τον καλλιτέχνη Καζίμιες Χοντζίνσκι που απεικονίζει τον Ταντέους Κοστσιούσκο, εγκατεστημένο στο μέσο του Αυτοκινητοδρόμου Ανατολικής Αλληλεγγύης. Το άγαλμα δημιουργήθηκε το 1904 και βρισκόταν αρχικά στο Πάρκο Χάμπολτ.

## Δείτε επίσης

* Πάρκο Κοστσιούσκο (Σικάγο)
* Μνημείο του Ταντέους Κοστσιούσκο (Βαρσοβία)
* Μνημείο του Ταντέους Κοστσιούσκο (Κρακοβία)
* Μνημείο του Ταντέους Κοστσιούσκο (Λοτζ)

## Παραπομπές


## Εξωτερικοί σύνδεσμοι
* 

Κατηγορία:Μνημεία στο Σικάγο
Κατηγορία:Υπαίθρια γλυπτά στις Ηνωμένες Πολιτείες Αμερικής
Σικαγο
Δημόσια λαογραφία

**Δημόσια λαογραφία** (αγγλικά: *Public Folklore*) καλείται εκείνη η όψη ενασχόλησης με τη λαογραφία έξω από τα ακαδημαϊκά πλαίσια εκφοράς της καθώς και η κατανάλωσή της στη δημόσια σφαίρα από το ευρύτερο κοινό. Πρόκειται στην πράξη για τη δουλειά που διεκπεραιώνεται από τους λαογράφους σε δημόσιους χώρους όπως τα μουσεία, τα λαογραφικά φεστιβάλ, οι ραδιοφωνικοί και οι τηλεοπτικοί σταθμοί κ.λπ. Πρόκειται για όρο κατ' αντιστοιχία της Δημόσιας Αρχαιολογίας και της Δημόσιας Ιστορίας. 

## Στο ελληνικό πλαίσιο
Καθώς η λαογραφία αποτελεί την επιστήμη που ασχολείται με όλες τις εκφάνσεις του λαϊκού πολιτισμού, στην Ελλάδα, σύμφωνα με τον πανεπιστημιακό καθηγητή κοινωνικής λαογραφίας Βασίλη Νιτσιάκο, «η Λαογραφία καλλιεργήθηκε όχι μόνο ως επιστήμη αλλά σε μεγάλο βαθμό ως ερασιτεχνική και πατριωτική ενασχόληση, πατριωτική είτε με την τοπική είτε με την εθνική έννοια, συνήθως σε συνδυασμό, εφόσον κατά κανόνα το ζητούμενο είναι η σύνδεση του ενός επιπέδου με το άλλο, η εθνικοποίηση του τοπικού» ενώ «στην κοινή αντίληψη Λαογραφία είναι γενικά η ενασχόληση με την παράδοση και λαογράφοι αυτοί που ασχολούνται με οποιονδήποτε τρόπο με αυτή». Επομένως, «λίγο πολύ λαογράφος θεωρείται ένας συλλέκτης παλιών αντικειμένων, ένας καταγραφέας δημοτικών τραγουδιών, ακόμα κι ένας χορευτής ή δάσκαλος παραδοσιακών χορών, οι οποίοι κατατάσσονται στην ίδια κατηγορία με τους επιστήμονες του κλάδου, καθηγητές πανεπιστημίου, ερευνητές κλπ.».

## Παραπομπές


## Βιβλιογραφία
* Βασίλης Νιτσιάκος, «Δημόσια λαογραφία». *in.gr*. 6 Ιουλίου 2021. Ανακτήθηκε: 22/8/2021.

Κατηγορία:Λαογραφία
Κατάλογος πόλεων της Ιορδανίας

Το λήμμα παρουσιάζει τις πενήντα σημαντικότερες πληθυσμιακά πόλεις της Ιορδανίας.

## Κατάλογος

## Παραπομπές

## Εξωτερικοί σύνδεσμοι
Ζάρκα

Η **Ζάρκα** () είναι πόλη της Ιορδανίας και έδρα του ομώνυμου Κυβερνείου. Το όνομά της σημαίνει «μπλε πόλη». Το 2015 αριθμούσε πληθυσμό  κατοίκων, καθιστώντας την δεύτερη μεγαλύτερη πόλη στη χώρα μετά το Αμμάν. Η Ζάρκα χτίστηκε στις όχθες και το λεκανοπέδιο του ποταμού Ζάρκα, στα βορειοδυτικά της Ιορδανίας. Βρίσκεται 24 χιλιόμετρα βορειοανατολικά από το Αμμάν.

## Κλίμα
Η Ζάρκα έχει ένα κρύο ημίξηρο κλίμα (Κλιματική ταξινόμηση Κέππεν: *BSk*). Η μέση ετήσια θερμοκρασία είναι 17,4&nbsp;°C, ενώ σημειώνονται ετησίως περίπου 182 χιλιοστά βροχόπτωσης, κυρίως κατά τους χειμερινούς μήνες.

## Ιστορία
Αν και η περιοχή κατοικείται από τον 1ο μ.Χ. αιώνα, η πόλη Ζάρκα ιδρύθηκε το 1902 από Τσετσένους μετανάστες, που εκτοπίστηκαν από τους πολέμους μεταξύ της Οθωμανικής και της Ρωσικής Αυτοκρατορίας. Αυτοί εγκαταστάθηκαν κατά μήκος του ποταμού Ζάρκα. Εκείνη την εποχή κατασκευάστηκε ένας σταθμός του Σιδηροδρόμου της Χετζάζης στον νέο οικισμό. Ο σιδηροδρομικός σταθμός μετέτρεψε τη Ζάρκα σε σημαντικό εμπορικό κόμβο. Στις 10 Απριλίου 1905, ο Οθωμανός κυβερνήτης εξέδωσε ένα διάταγμα που επέτρεπε στους Τσετσένους μετανάστες να κατέχουν εδάφη στα οποία είχαν εγκατασταθεί. Στη συνέχεια, ο πληθυσμός αυξήθηκε γρήγορα σε μέγεθος. Στις 18 Νοεμβρίου 1928, η νέα κυβέρνηση του Εμιράτου της Υπεριορδανίας εξέδωσε διάταγμα για τη σύσταση του πρώτου δημοτικού συμβουλίου της Ζάρκα.

Μετά το σχηματισμό της Συνοριακής Δύναμης της Υπεριορδανίας το 1926, κατασκευάστηκαν στρατιωτικές βάσεις στην πόλη από τον βρετανικό στρατό. Στη Ζάρκα μάλιστα ήταν η έδρα της Αραβικής Λεγεώνας της Ιορδανίας.

## Δημογραφία
Με πληθυσμό 635.160 κατοίκους, στην απογραφή του 2015, η Ζάρκα έχει τον δεύτερο μεγαλύτερο πληθυσμό μετά το Αμμάν και τον τρίτο μεγαλύτερο μητροπολιτικό πληθυσμό μετά το Αμμάν και το Ιρμπίντ.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ιορδανίας
Ζέτσο Βακάλοβ

Ο **Ζέτσο Βακάλοβ** (Zhecho Atanasov Bakalov) ήταν Βούλγαρος δικηγόρος και πολιτικός, υπουργός με το Νέο Φιλελεύθερο κόμμα.

## Βιογραφία
Ο Βακάλοβ γεννήθηκε το 1867 στην πόλη Σούμεν, τότε στην Οθωμανική Αυτοκρατορία. Τον Ιούλιο του 1896 παντρεύτηκε τη Ράινα Ικομόνοβα (Raina Ikomonova) από το Ράζγκραντ, κόρη του Νίκολα Ικομόνοβ. Σπούδασε νομική στην Ελβετία και το 1899 άρχισε να εργάζεται ως δικηγόρος στη Σόφια. Εκεί ασχολείθηκε με την πολιτική κι έγινε μέλος του Νέου Φιλελεύθερου κόμματος.

Το 1899 - 1900 ήταν πρόεδρος της Χ Τακτικής Εθνοσυνέλευσης, και μεταξύ 1913 - 1918 - Υπουργός Εμπορίου, Βιομηχανίας και Εργασίας στη δεύτερη και τρίτη κυβέρνηση του Βασίλ Ραντοσλάβοβ .Επανεξελέγη επανειλημμένα ως βουλευτής στην XIII Τακτική Εθνοσυνέλευση (1903 - 1908), την XVI Τακτική Εθνοσυνέλευση (1913) και την  XVII Τακτική Εθνοσυνέλευση (1913 - 1919).

Κατηγορήθηκε από το τρίτο κρατικό δικαστήριο ως ένας από τους υπαίτιους της εθνικής καταστροφής, της ήττας δηλαδή στον Β΄ Βαλκανικό πόλεμο, αλλά πέθανε στις 25 Δεκεμβρίου 1921, πριν από την καταδίκη.

## Παραπομπές


## Πηγές
*Ташев, Ташо. Министрите на България 1879-1999. София, АИ „Проф. Марин Дринов“ / Изд. на МО, 1999. ISBN 978-954-430-603-8 / ISBN 978-954-509-191-9. 
*Цураков, Ангел. Енциклопедия на правителствата, народните събрания и атентатите в България. София, Изд. на „Труд“, 2008. ISBN 954-528-790-X. 

Κατηγορία:Υπουργοί της Βουλγαρίας
Κατηγορία:Βούλγαροι νομικοί
Κατηγορία:Βούλγαροι βουλευτές